钦定古今图书集成/明伦汇编/闺媛典/第249卷 > 王起俊妻雷氏
## 钦定古今图书集成/明伦汇编/闺媛典/第249卷 > 王起俊妻雷氏

按《衡州府志》：“雷氏，临武诸生王起俊妻。年二十而寡，
女十龄，子方晬，姑早殁，与夫先后殡于庭。崇祯末，寇
警，邑民震走。氏曰：‘两丧未瘗，吾何爱一死’？趣召族子
姓娴丧仪者，即日扶两棺赴宅兆，挈子女潜避乱崎
岖百忧中，克保无恙。亡何，子殇，或劝改行，辄唾勿顾。
寻遣其女归李氏，遂相依终老。”